એડીબલ અને નોન એડીબલ ઓઈલ કંપનીમાં થતી કરચોરીઓ અટકાવવા માટે સ્ટેટ GST વિભાગની એન્ફોર્સમેન્ટ બ્રાંચ દ્વારા જુન અને સપ્ટેમ્બર માસ દરમિયાન ૧૦૦થી વધુ સ્થળોએ દરોડા પાડવામાં આવેલ હતા. જેમાં બહાર આવ્યું હતું કે આંધ્રપ્રદેશ અને તેલંગાના માંથી રાઈસબ્રાન ઓઈલની ખરીદી કરી તે માલને મહારાષ્ટ્ર અને દક્ષીણ ગુજરાતના વેપારીઓને બીલ વગર જ વેચાણ કરી દેવામાં આવતું હતું. જેમાં ગુજરાતના કેટલાક વેપારીઓ IGSTની ક્રેડીટ મેળવી લઈ તેની સામે ભરવાપાત્ર વેરામાં કરચોરી કરતાં હતા જેમાં કર્ણાટક રાજ્યમાં પણ તપાસ કરવામાં આવી હતી. આમાં ગુજરાતમાં વિવિધ રીફાઈનારીમાં જુદા જુદા ટ્રેડર્સના નામે પામોલીન તેલની ખરીદી કરી તેના બીલ વગર વેચાણો કરવામાં આવતા અને આવા ખરીદ બીલોને આધારે ઈનપુટ ટેક્ષ ક્રેડીટ મેળવવા અન્ય વેપારીઓને ક્રેડીટની ગેરકાયદેસર તબદીલી કરવા માટે માલ આપ્યા વિના ફક્ત બીલો જ આપવામાં આવતા અને કોમોડીટીમાં પણ બે નંબરમાં માલનું વેચાણ કરવામાં આવતું હતું. આવા કામમાં તપાસમાં ખાસ ગોંડલ અને ઊંઝા આવી ઘટનાઓના કેંદ્ર તરીકે તપાસમાં બહાર આવ્યા છે.